CELEX: 62015CN0293
Language: sk
Date: 2015-06-15 00:00:00
Title: Vec C-293/15 P: Odvolanie podané 15. júna 2015: Slovenská pošta a.s. proti rozsudku Všeobecného súdu (deviata komora) z 25. marca 2015 vo veci T-556/08, Slovenská pošta/Komisia

14.9.2015   
            
            
               SK
            
            
               Úradný vestník Európskej únie
            
            
               C 302/16
            
         Odvolanie podané 15. júna 2015: Slovenská pošta a.s. proti rozsudku Všeobecného súdu (deviata komora) z 25. marca 2015 vo veci T-556/08, Slovenská pošta/Komisia
   (Vec C-293/15 P)
   (2015/C 302/21)
   Jazyk konania: angličtina
   
      Účastníci konania
   
   
      Odvolateľka: Slovenská pošta a.s. (v zastúpení: O. W. Brouwer a A. A. J. Pliego Selie, advocaten)
   
      Ďalší účastníci konania: Európska komisia, Slovenská republika, Cromwell a.s., Slovak Mail Services a.s., Prvá Doručovacia, a.s., ID Marketing Slovensko s.r.o. (predtým TNT Post Slovensko s.r.o.)
   
      Návrhy odvolateľky
   
   
               1.
            
            
               zrušiť celý napadnutý rozsudok alebo jeho časť a vydať v odvolacom konaní končený rozsudok, ktorým sa zruší celé napadnuté rozhodnutie alebo jeho časť, alebo subsidiárne vrátiť vec Všeobecnému súdu na ďalšie konanie a nové rozhodnutie a
            
         
               2.
            
            
               uložiť Komisii povinnosť nahradiť trovy konania pred Všeobecným súdom a Súdnym dvorom vrátane trov konania vedľajších účastníkov konania.
            
         
      Odvolacie dôvody a hlavné tvrdenia
   
   Všeobecný súd zamietol žalobu o neplatnosť rozhodnutia Komisie Európskej únie zo 7. októbra 2008 o slovenských právnych predpisoch týkajúcich sa služieb hybridnej pošty K (2008) 5912 adresovaného Slovenskej republike.
   Slovenská pošta a.s. navrhuje, aby Súdny dvor:
   
               (i)
            
            
               zrušil celý vyššie uvedený rozsudok Všeobecného súdu alebo jeho časť z týchto odvolacích dôvodov:
               
                           i.
                        
                        
                           
                              Prvý odvolací dôvod: nesprávne právne posúdenie, nesprávne uplatnenie úrovne dokazovania a nesprávne prenesenie dôkazného bremena, z ktorých vyplýva záver, že Slovenská republika porušila článok 86 ods. 1 v spojení s článkom 82 ES.
                           
                                       a.
                                    
                                    
                                       Nesprávne právne posúdenie spočívajúce v tom, že zverenie výlučných práv môže samo osebe predstavovať porušenie článku 86 ods. 1 ES v spojení s článkom 82 ES.
                                    
                                 
                                       b.
                                    
                                    
                                       Nesprávne právne posúdenie, nesprávne uplatnenie úrovne dokazovania a nesprávne prenesenie dôkazného bremena, z ktorých vyplýva záver, že Slovenská republika porušila článok 86 ods. 1 v spojení s článkom 82 ES tým, že obmedzila koncové služby pre končených zákazníkov.
                                    
                                 
                     
                           ii.
                        
                        
                           
                              Druhý odvolací dôvod: Nesprávne právne posúdenie, nedostatočná úroveň kontroly a skreslenie dôkazov v rámci kontroly a prijatia definície relevantného trhu navrhnutej Komisiou Európskej únie.
                           
                                       a)
                                    
                                    
                                       Nesprávne právne posúdenie a nedostatočná úroveň kontroly pri prijatí záveru, že relevantný trh zlúčených služieb hybridnej pošty môže byť definovaný na základe (údajnej) existencie ponuky a dopytu samostatnej služby.
                                    
                                 
                                       b)
                                    
                                    
                                       Skreslenie dôkazov a nedostatočná úroveň kontroly, z ktorých vyplýva, že dopyt na trhu možno vyvodiť z dôkazov predložených Komisiou.
                                    
                                 
                     
         
               (ii)
            
            
               Vydať konečný rozsudok v odvolacom konaní, ktorým sa zruší celé napadnuté rozhodnutie alebo jeho časť alebo subsidiárne vrátiť vec Všeobecnému súdu na ďalšie konanie a nové rozhodnutie.
            
         
               (iii)
            
            
               Uložiť Európskej komisii povinnosť nahradiť trovy konania pred Všeobecným súdom a Súdnym dvorom vrátane trov konania vedľajších účastníkov konania.